## Styret:

##

Leder: Anne Lene Hansen

Nestleder: Andreas Myhre

Styremedlemmer: Ingunn Rafoss

 Bjørn T Haugen

 Øystein Lieberman

Varamedlemmer: Erling Fosse

 Jarle Bøhn Johnsen

Valgkomité: Guro Wasland

 Ove Kittelsen

 Linn C. Larsen

## Styrets arbeid

Det er avholdt 11 styremøter i perioden

**Fokuspunkter:**

Utvalg:

Vi har i året som har vært hatt en rekke utvalg og vi ser oss svært fornøyd med innsatsen i de ulike utvalgene.

Vi har hatt:

* Kioskutvalg
* Sekretariatutvalg
* Matrialutvalg
* Kommunikasjonsutvalg
* Sponsorutvalg
* Laglederutvalg
* Samarbeidsutvalg
* Istidsutvalg
* Arrangementsutvalg
* Landslagskamputvalg
* Anleggsutvalg

Dugnader:

Prøvd å ha fokus på å få til dugnader i hele året og ikke bare på sommeren. Festival dugnader + Kompis bua på Torvet. Dugnader er en viktig mulighet for å få ned utgifter til våre aktive medlemmer.

Omdømmebygging:

Kompis bua, hjemmesiden, opptre ryddig og strukturert både innad i klubben og utad. Vi har hatt saker i lokal media, på kommunen sine sider, Barn i byen. Vi har vår egen Youtube kanal og vi er på Instagram og Facebook.

Sponsorutvalget har også i år gjort en formidabel jobb for å profilere KIK utad i sponsormarkedet men også å gjøre oss kjent i regionen/byen.

Lagledermøter:

Avholdt ett høsten 2019 og ett i mars 2020

Trenermøter:

Avholdt ett i 2019 og ett i 2020

Allmøter:

Vi har avholdt 3 møter, 2 i 2019 og 1 i 2020. Satser på ett nytt i august/september 20202

Seriespill:

Alle våre aldersbestemte lag og A-lag har også i år deltatt i seriespill eller kamphelg spill.

Kretslag:

Denne sesongen har vi 2 gutter som er med på sine aldersbestemte regionslag. På jentesiden har vi hatt 6 jenter som har vært med på sesongens Regionsamlinger.

Landslag:

Denne sesongen har KIK hatt 3 jenter på Isbjørnprosjektet. Det resulterte i deltakelse på både U16 og U18 landslag for jentene.

VM:

KIK har hatt 2 VM spillere med deltakelse i JU18 VM. Det ble avholdt i Katowice i Polen. Det ble en gullmedalje og opprykk.

Trenere og dommere:

I år har vi kun hatt lokale dommere i U-serier. På A-lags kampene har vi og hatt lokale dommere. Vi har hatt trenere på kurs. Alle trenerne våre har trenerkurs på det nivået de skal være trenere på. (Vi følger NIF sine krav).

Vi i styret har en kontinuerlig dialog med daglig leder om trenernes behov for utdanning.

Samarbeid Randesund, Idda og KIK:

-Samarbeidsutvalget:

Det har vært avhold 10 møter i et samarbeidsutvalg med Idda Hockey og Randesund Hockey. KIK har ledet prosessen og stilt med 2 personer. Mandatet til gruppen har vært å foreslå en modell for sammenslåing av de tre klubbene, som ivaretar alle klubbenes interesse. Et detaljert forslag til sammenslåing er sendt styret i alle klubber og det er opp til styret i den enkelte klubb hvordan saken håndteres videre.

Prosessen har vært god og bidratt til å bli bedre kjent med til klubbene som bruker Idda Arena sammen med KIK. Gjennom møtene er det oppnådd en forsoning over alt som tidligere har skjedd mellom klubbene. Uavhengig av hva det enkelte styret gjør med utvalgets forslag, har prosessen bidratt til å redusere konfliktnivået i ishockeymiljøet siste året.

-Istidsutvalget:

KIK initierte i mai et ønske om å ha en dialog om istider med alle klubbene som bruker isflaten på Idda Arena. Dette ble alle klubber med på og det er avholdt møter omtrent månedlig for å forhandle frem best mulig isplan for miljøet som helhet. Et av formålene er å la Idrettsetaten slippe å være megler mellom klubbene, i den hensikt å styrke omdømme til ishockeymiljøet på Sørlandet. I-etaten har vært svært tilfreds med dette.

Diskusjonen i utvalget har innehold regler for istid, krav til bruk, prioritering, samarbeidsprosjekter (Queens, smålag/keeperspill og DNSH) og hatt et formål om at istidene skal oppfattes rettferdig blant alle medlemmer. Istidene har i liten grad blitt endret gjennom året.

-Skøyteskole:

Vi har hatt ulike tiltak for å prøve ut forskjellige måter å rekruttere også i år.

Vi har tatt kontakt med skoler, idrettsgrupper, og vi har også denne sesongen vært i bua på kompis på torvet. Vi har konsentrert oss om Facebook innlegg og Instagram innlegg og videoene våre er delt og sett svært mange ganger.

Skøyteskolen er ett samarbeid mellom alle 3 klubber. Det har vært bra trykk, høy stemning og god innsats både fra dem på isen og dem som er med og hjelper i boks og i garderoben. Vi vet ikke helt omfanget av hvor mange nye medlemmer det vil bli eller overgangen av barn som er gått videre fra skolen til lag ennå. Før oppstart av ny sesong vil skøyteskolen bli evaluert av nytt styre.

Det har også i år vært samarbeid med Stavanger Oilers ved Ernst Falch ang skøyteskolen.

Samarbeid med idrettsetaten:

Styret er opptatt av godt samarbeid med kommunen og Terje Abrahamsen har deltatt på møter sammen med oss både i forhold til landskamper som ble avholdt på Idda i desember 2019. Men også på ett styremøte i vinter i forhold til at vi hadde planlagt sommerarrangementer 2020.

**Klubbhus:**

Det har i denne sesongen blitt jobbet i anleggsutvalget med å få på plass en skisse for ett klubbhus, styret ansees at det vil være bra for miljøet i klubben samt at det også vil være bra utad i forhold til omdømmebygging. Det vil bli ett samlingspunkt for klubben samt at det vil være ett barmarks-anlegg med skyte-ramper.

Anleggsutvalget har deltatt på styremøte og informert om prosessen.

Det vil være KIK som står som eier av klubbhuset.

## Ansatte:

Klubben har 1 ansatt i 100 % stilling, det er daglig leder/sportslig leder.

Det å endelig kunne øke stillingsprosenten til 100% er i tråd med klubbens satsing og ønske om kvalitet. Styret ønsket at sportslig leder skal bidra mer på is og ha mindre administrerende oppgaver.

## Økonomi:

KIK sin økonomiske situasjon er bra.

Treningskontingenten for 2019/2020 er delt opp i 2 delbetalinger fordelt på 2 regnskapsår.

Sponsorinntekter og dugnadsinntekter har ikke økt fra i fjor. Dugnadsinntekten har gått betydelig ned. Det skyldes først og fremst færre tilgjengelige dugnader enn forrige sesong

Vi har også år hatt studentrabatt og søskenrabatt samt hatt flere muligheter for dugnad. Fratrekk i år ble satt til 625,- samme fratrekk om det var første eller tredje dugnad. Det ble gjort for at det skulle forenkle arbeidet med fratrekk på treningsavgift. Summen på dugnadsfratrekket ble også brukt som sum på andre rabattordningene.

**Medlemstall:**

Vi har 307 betalende medlemmer i 2019.

Aktive medlemmer i 2019 var 174 stk. Fakturert i år (2020) 398 stk.

**Avslutning**:

Avslutningen på sesongen 19/20 ble alt annet enn vanlig.

-Den 12.03 ble det av regjering og helsemyndigheter innført strenge tiltak for å prøve å stoppe Coronapandemien som nådde Norge. Idda ble som kjent stengt og all aktivitet avsluttet med umiddelbar virkning både lokalt, regionalt og nasjonalt. Det medførte at vi ikke fikk avholde eller delta på planlagte kamper, arrangementer og alle våre dugnader for sommeren 2020 ble avlyst.

Nå som vi ikke har en sommer med dugnad og samme muligheter for fratrekk på treningsavgifter ber vi i styret om at hvis det skulle bli vanskelig å betale treningsavgifter så ta kontakt med noen i styret, lagleder eller trener slik at vi sammen kan finne en løsning.

Vi vet som sagt ingenting ennå hvordan vi vil komme ut av denne sommeren i forhold til inntekter, men vi etterstreber at treningsavgifter skal holdes på ett så lavt nivå som vi kan og som økonomien tillater.

Vi søker på de støtteordninger som vi har mulighet for å søke på ifht tapte inntekter.

-Vi så oss nødt til å permitterer Daglig leder i 1.5 måned i 50 % og det var stor lettelse i styret når smitteverntiltakene ble nedjustert og daglig leder kunne, 18.05.20, starte opp igjen i 100% stilling.

-Våren har også vært preget av en del misnøye blant våre medlemmer, det være seg barneidrettsbestemmelsene, jentesatsingen og overganger til Idda Hockey.

Dessverre så har misnøyen ifht til KIK ført til at vi denne våren har mistet ca 13 spillere til Idda Hockey samt to av våre trenere. Vi er svært lei oss for at dette har skjedd og vi har prøvde etter beste evne å beholde dem alle i klubben. Vi mener at vi har gjort vårt beste for å beholde dem i klubben, dessverre så har ikke det vært nok og det er meldt overgang.

KIK ble i februar 2020 rapportert inn til disiplinærutvalget i Region Sørvest angående påstått forskjellsbehandling av våre gutte- og jentespillere. Etter at saken ble behandlet i Displinærutvalget (RegionSørvest) ble det funnet at vi i KIK hadde praktisert brudd på barneidrettsbestemmelsene.

Vi er derfor pålagt å ha en opplæring innen barneidrettsreglementet og Agder Idrettskrets og Norges Ishockeyforbund Region SørVest vil lage ett opplegg for oss slik at vi i KIK får en gjennomgang av bestemmelsene. Først vil det være en 2 timers gjennomgang med styret (15.06.20) for så en 3 timers gjennomgang med resten av klubben.

Det har gjennom vinteren og våren vært flere henvendelser angående enkeltspillere, lag, trenere og foreldre. Disse har kommet fra medlemmer, ikke medlemmer, region og forbund. Det å skulle behandle og svare på alle henvendelser samt delta på det omfattende utvalgsarbeidet som har pågått gjennom hele sesongen har vært svært krevende og vi har alle prøvd å behandle alle henvendelser etter beste evne.

Vi i styret vil avslutningsvis bare minne årsmøte på at de som stiller seg til disposisjon til ulike valg/ulike verv/ulike utvalg gjør dette på frivillig basis og det legges ned enormt mye ubetalt tid og innsats for å lage ett så godt tilbud for våre aktive medlemmer som det er mulig å få til.

Alle som er med å tar klubben videre prøver etter beste evne å gjøre sitt beste for sporten og klubben vår.

 -Styret-